open-index/open-wikipedia-markdown huggingface dataset:
München-ulykken

**München-ulykken** var en flyulykke i 1958 som tok livet av 23 mennesker, deriblant åtte spillere fra det engelske fotballaget Manchester United. 21 mennesker omkom i selve flystyrten, mens to andre døde senere av skadene de pådro seg.

6. februar 1958 var Manchester United på vei tilbake til England med fly etter å ha spilt kvartfinale i Europacupen i Beograd dagen før, mot Crvena Zvezda (Røde Stjerne). I tillegg til lagets spillere og trenerteam var også en rekke engelske sportsjournalister blant passasjerene. Flyet og mannskapet var fra British European Airways. Det landet i München for å fylle drivstoff, og da det skulle ta av igjen i tett snøvær, gikk flyet i bakken. 21 av de 44 passasjerene og mannskapet mistet livet i styrten.

Blant de omkomne var lagets kaptein Roger Byrne og storscoreren Tommy Taylor. Uniteds 21 år gamle stjernespiller Duncan Edwards overlevde styrten, men pådro seg omfattende skader, og døde 15 dager senere. Lagets manager Matt Busby ble også hardt skadet, men overlevde.

Blant de overlevende var Bobby Charlton og keeper Harry Gregg, som bare fikk lettere skader, og klarte å redde flere mennesker fra det brennende flyvraket.

I tillegg til de åtte omkomne ble to andre spillere &ndash; Jackie Blanchflower og Johnny Berry &ndash; så hardt skadet at de aldri kom tilbake på fotballbanen. Berry svevde lenge mellom liv og død etter å ha pådratt seg store hodeskader, og fikk den siste olje da han ankom sykehuset.

## Omkomne spillere
*Geoff Bent, venstreback
*Roger Byrne, venstreback og kaptein 
*Eddie Colman, midtbanespiller
*Duncan Edwards, midtbanespiller
*Mark Jones, midtstopper
*David Pegg, venstreving
*Tommy Taylor, spiss
*Liam Whelan, offensiv midtbane

## Overlevende spillere
*Johnny Berry, høyreving
*Jackie Blanchflower, midtstopper
*Bobby Charlton, offensiv midtbane
*Bill Foulkes, høyreback
*Harry Gregg, keeper
*Ken Morgans, høyreving
*Albert Scanlon, venstreving
*Dennis Viollet, spiss
*Ray Wood, keeper

## Eksterne lenker
* En side som er laget for å minnes de involverte i München-tragedien
* Aviation Safety Network. Ulykkesrapport
Stenløse kommune

**Stenløse kommune** er en tidligere dansk kommune i forhenværende Frederiksborg amt på Nordsjælland, opprettet ved Kommunalreformen (1970) fra 1. april 1970.

I forbindelse med Kommunalreformen 2005–07 ble Stenløse kommune, Ølstykke kommune og Ledøje-Smørum kommune slått sammen til den nyopprettede Egedal kommune i Region Hovedstaden fra 1. januar 2007.

## Borgermestre
* Willy R. Eliasen (V) 2002–2006
* Finn Højgaard Mortensen (K) 1998–2002
* Johannes Nielsen (V) 1996–1998
* Peter Hald Appel (V) 1994–1996
* Lone Lunding (S) 1990–1994
* Peter Hald Appel (V) 1986–1990
* Knud Bro (K) 1974–1986
* A.P. Christensen (S) 1970–1974

## Referanser
Ølstykke

**Ølstykke Stationsby** eller bare **Ølstykke** er en bydel i Ølstykke Sogn, Ølstykke Herred i Nordsjælland, Danmark. Frem til den 1. januar 2010 var Ølstykke en selvstendig by, men i dag er den vokst sammen med nabobyen Stenløse hvor de to danner byområdet Ølstykke-Stenløse. Ølstykke Stationsby befinner seg mellom Slangerup, Jyllinge, Frederikssund og Stenløse. 

Ølstykke er historisk kjent for hesteoppdrett og stutteri. Et av Ølstykkes vartegn er den gamle vindmølle *Skenkelsø Mølle* som er innrettet til kulturhistorisk museum. I byen ligger også *Ølstykke Bibliotek* samt *Udlejre kirke* fra 1991. I nærheten av den nåværende *Egedal Station* ligger Ølstykke kirke fra middelalderen. Siden 1989 har det vært forbindelse med S-tog fra København. 

Ølstykke var inntil 2007 hovedby i Ølstykke kommune.

## Referanser
Skævinge kommune

**Skævinge kommune** er en tidligere dansk kommune i Frederiksborg amt på Nordsjælland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra 1. januar 2007 inngikk den sammen med tidligere Hillerød kommune i nye Hillerød kommune i Region Hovedstaden.

## Borgermestre
* Ole Roed Jakobsen (V) 2004–2006
* Finn Palle Hansen (K) 1978–2004
* Kaj Sommer Larsen (V) 1970–1978

## Referanser
Skottetoget 1612

**Skottetoget 1612** besto av omkring 300 skotske leiesoldater under ledelse av oberstløytnant Alexander Ramsay, kaptein George Sinclair og kaptein George Hay, som sommeren 1612 kom inn Romsdalsfjorden. Formålet var å slutte seg til de svenske styrkene i deres kamp mot Danmark-Norge i Kalmarkrigen 1611-1613. Siden skottene skulle bli bevæpnet senere, var de kun utstyrt med lette våpen.

Da ekspedisjonen ankom Romsdalsfjorden i to skuter omkring 20. august 1612, loste bonden Ivar på Helland dem innover fjorden til Per Jonsson på gården Klungnes i Eid. Det er uklart hvorfor skottene gikk i land på nordsiden av fjorden og lengre ute enn strandstedet Veblungsnes på sørsiden. En forklaring er at Per lurte skottene slik at de ble forsinket og han skal ha fått en jente på gården til å ro til Veblungsnes for å varsle. Fra Klungnes er det lang vei over land rundt Isfjorden til munningen av Romsdalen. Der skal  Jonsson ble tatt til fange av skottehæren og tvunget til å lose dem videre.

Ved Verma er dalføret smalt og trangt, så for å unngå bakhold i Bjørnekleiva, gikk skottehæren over fjellet.

Soldatene gikk til fots og tilbakela 30–40&nbsp;km daglig, og brukte omkring en uke til Otta. På den tiden rakk bøndene i Nord-Gudbrandsdalen å samle en hærstyrke. Ved Kringen, sør for Otta, møtte skottene denne improviserte, norske bondehæren, som lurte skottene inn i et bakhold og drepte brorparten av dem. Det er usikkert hva som skjedde med de som overlevde, men en del ble likvidert ved Skottelåven på Kvam.

På Klungnes står det en bautastein til minne om "Peder Klungnes og hans kjæke Daad under Skottetoget 1612".

__NOTOC__
## Se også
*Slaget ved Kringen
*Pillarguri
*Skottelåven
**[[Zinklars vise]]*

## Referanser


## Litteratur
*
*
*
(på norsk 1997: *Historien om den skotske ekspedisjon til Norge i 1612*, Jon Selfors)
*

## Eksterne lenker
* «Sinclair-visa». Noter og tekst.
* Artikkel om Skottetoget i All verdens historie
Region Syddanmark

**Region Syddanmark** er en dansk forvaltningsenhet som ble dannet i forbindelse med Kommunalreformen i 2007 og trådte i kraft 1. januar 2007.

Regionen omfatter de tidligere Fyns, Ribe og Sønderjyllands amter, samt de tidligere kommunene Børkop, Egtved, Fredericia, Give, Jelling, Kolding, Lunderskov, Vamdrup og Vejle, som lå i det tidligere Vejle amt.

Regionen har sentral forvaltning og sete for det folkevalgte Regionsrådet ligger i Vejle.

Region Syddanmark har 22 kommuner. Folkemengden var 1&nbsp;220&nbsp;763 (per 1. januar 2018). Kommunene i det tidligere Sønderjyllands amt har en tysk minoritet.

## Regionsrådet
Region Syddanmark ledes av regionsrådet som besto av 41 folkevalgte medlemmer fra opprettelsen av. Etter kommunal- og regionsrådvalget i Danmark 2025 er antallet redusert til 31.Den politiske lederen av regionsrådet tituleres regionrådsformann. Det avholdes valg til regionsrådet hvert 4. år.

Den første regionrådsformannen var Carl Holst (V) (2007–2015), deretter Stephanie Lose (V) (2015–2023) og Bo Libergren (V) (2023–). Libergren fortsatte etter valget i 2025.

### Mandater

* 
* 

## Kommuner

## Se også
* Danmarks amter (1970–2006)

## Noter



## Referanser
 
 

 


## Eksterne lenker
*
Region Sjælland

**Region Sjælland** omfatter de tidligere Roskilde, Storstrøms og Vestsjællands amter. Regionen har sentral forvaltning og sete for det folkevalgte Regionsrådet i Sorø. Det endelige navnet og området ble fastsatt i lov av 24. juni 2005.

Til tross for navnet omfatter regionen ikke hele øya Sjælland. Den nordøstlige delen av øya, der byene København, Hillerød og Helsingør ligger, tilhører Region Hovedstaden. Samtidig omfatter Region Sjælland også øyene Lolland, Falster, Møn og flere mindre øyer.

Region Sjælland har 17 kommuner. Folkemengden var 816 118 per 1. januar 2007.

Fra 1. januar 2027 blir regionen slått sammen med Region Hovedstaden. Den sammenlagte regionen vil få navnet Region Østdanmark, og regionsrådet velges ved Kommunal- og regionsrådvalget i 2025.

## Regionsrådet
Regionsrådet har 41 folkevalgte medlemmer.

Den første regionrådsformannen var Kristian Ebbensgaard (V) (2007–2009). Deretter fulgte Steen Bach Nielsen (S) (2010–2013), Jens Stenbæk (V) (2014–2017), Heino Knudsen (S) (2018–2024) og Trine Birk Andersen (S) (2024–).

### Mandater

* 

## Kommuner

## Se også
* Danmarks amter (1970–2006)

## Noter



## Referanser

 
 
 


## Eksterne lenker
*
Region Midtjylland

**Region Midtjylland** er en av Danmarks fem regioner, opprettet i forbindelse med Kommunalreformen (2007). Regionen er en administrativ enhet med hovedansvar for helsevesen, regional utvikling og drift av en rekke sosiale institusjoner i Midtjylland.

Region Midtjylland omfatter de tidligere Ringkjøbing, Viborg og Århus amter, samt de nåværende kommuner Brædstrup, Gedved, Hedensted, Horsens, Juelsminde, Nørre-Snede og Tørring-Uldum i Vejle amt. Regionen har sentral forvaltning og sete for det folkevalgte Regionsrådet i Viborg. Det endelige navn og område ble fastsatt i lov av 24. juni 2005.

Region Midtjylland har 19 kommuner. Folkemengden var 1&nbsp;227&nbsp;428 (per 1.1.2007)

## Regionsrådet
Regionsrådet hadde 41 folkevalgte medlemmer fra opprettelsen. Etter kommunal- og regionsrådvalget i Danmark 2025 er antallet redusert til 31. Den første regionrådsformannen var Bent Hansen (S) (2007–2017), etterfulgt av Anders Kühnau (S) (2018–2025). Etter valget i 2025 overtok Anders G. Christensen (V) som ny formann fra 2026. 

### Mandater

* 
* 
* 
* 

## Kommuner

## Se også
* Danmarks amter (1970–2006)

## Noter



## Referanser


 
 
 


## Eksterne lenker
*
Atlanta

**Atlanta** er hovedstad og største by i den amerikanske delstaten Georgia. 
I 2010 hadde Atlanta  innbyggere, mens storbyområdet hadde over 5 millioner innbyggere.

Atlanta ble etablert tidlig på 1800-tallet som et jernbaneknutepunkt. Under den amerikanske borgerkrigen ble størstedelen av byen ødelagt, men den ble gjenoppbygget og utnevnt til hovedstad for Georgia kort tid etter. Byen var vertskap for Sommer-OL 1996. 

Flere større selskaper har hovedkvarter her, blant annet Coca-Cola og CNN. Ved Atlanta ligger Hartsfield internasjonale flyplass, som er verdens mest trafikkerte flyplass med 90 millioner reisende i 2008.

Atlanta ble i en analyse i 2024 utpekt som en av de minst fotgjengervennlige (engelsk: *walkable*) storbyene i verden. Analysen ble publisert i tidsskriftet *[[Nature]]*. Milano, København, Lisboa og Paris kom høyt på listen som mest fotgjengervennlige; Dallas og Shanghai kom langt ned på listen sammen med Atlanta.

## Demografi
### Befolkningsutviklingen i Atlanta (by)

### Befolkningsutviklingen i Atlanta (storbyområde)

## Referanser

## Eksterne lenker
* 
*
Salvatore De Giorgi

**Salvatore De Giorgi** (født 1930) er en italiensk katolsk kardinal og erkebiskop av Palermo på Sicilia.
## Liv og virke
### Prest
Salvatore De Giorgi fikk sin grunnleggende presteutdannelse i Lecce og Molfetta, og ble presteviet i 1953. Deretter var han i fem år sekretær til erkebiskopen av Lecce. Fra 1958 til 1973 arbeidet han i sjelesorgen i erkebispedømmet, og hadde også en rekke oppgaver og verv på nasjonalt italiensk nivå.
### Hjelpebiskop, så koadjutor, så diocesanbiskop i Oria
Han ble utnevnt til hjelpebiskop av Oria i 1973, og to år etter ble han koadjutor av samme bispedømme. I 1978  etterfulgte han så som stedets ordinære biskop. 
### Erkebiskop av Foggia
I 1981 ble han promovert til erkebiskop av Foggia.

### Erkebiskop av Taranto
I 1987 ble han promobert til det større erkebispedømmet Taranto.
### Erkebiskop av Palermo
I 1996 ble han utnevnt til Palermo på Sicilia.
### Kardinal
Han ble kreert til kardinal i 1998, med *[[Santa Maria in Ara Coeli]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Erkebiskop Angelo Bartolomasi (1869-1959) *1911
* Erkebiskop Ferdinando Bernardi (1874-1961) *1931
* Biskop Francesco Minerva (1904-2004) *1948
* Kardinal *Salvatore De Giorgi* (1930-) *1973

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Islagsmutter

En **islagsmutter**, også kalt **klomutter** eller **innslagsmutter**, er en sylinder som er gjenget på innsiden og som har en flens med mothaker på i den ene enden, slik at den kan slås inn i et hull boret med samme diameter som sylinderen. Mothakene vil da slås inn i treverket på baksiden av treverket. En skrue kan da føres inn gjennom det borede hullet fra framsiden av treverket og skrues inn på gjengene på innsiden av klomutteren.

Islagsmutter er en av flere typer vanlige møbelskruer.

## Se også
* Rampemuffe
* Sargbolt
Rodolfo Quezada Toruño

**Rodolfo Quezada Toruño** (født 8. mars 1932 i Guatemala by, død 4. juni 2012 samme sted) var en av Den katolske kirkes kardinaler, og erkebiskop av Guatemala by.
## Liv og virke
### Prest
Rodolfo Quezada Toruño studerte til prest blant annet i Innsbruck i Østerrike og i Roma, og ble presteviet i 1956 av erkebiskop Mariano Rossell y Arellano av Esquipulas. Han tok doktorgrad i kirkerett. Deretter arbeidet han som kapellan i katedralen i Guatemala by, som visekansellist i samme erkebispedømme, som studentprest og som professor ved en rekke universiteter.

### Hjelpebiskop  i Zacapa
I 1972 utnevnte pave Paul VI ham til hjelpebiskop i Zacapa; erkebiskop Girolamo Prigione bispeviet ham sammen med biskopene Costantino Luna Pianegonda, O.F.M. og José Pellecer Samayoa.
### Koadjutorbiskop, så biskop, av Zacapa
I 1975 ble han utnevnt til koadjutorbiskop for bispedømmet Zacapa, der han ble den ordinære biskop i 1980.

Rodolfo Quezada Toruño spilte en nøkkelrolle ved forhandlingene som førte til en bileggelse av den mer enn 30 år lange borgerkrigen i Guatemala. Denne formidlingen førte ham også til forhandlingsmøter i Norge.
### Erkebiskop av Guatemala
Pave Johannes Paul II utnevnte ham til erkebiskop av Guatemala by i 2001.
### Kardinal
Han ble kreert til kardinal i 2003.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Girolamo Prigione (1921-2016) *1968
* Kardinal *Rodolfo Quezada Toruño* (1932-2012) *1972

## Referanser
Assens kommune

:*For byen Assens, se [[Assens (by)]]*

**Assens kommune** er en dansk kommune på Fyn i Region Syddanmark etablert i forbindelse med Kommunalreformen i 2007. Kommunen har 40&nbsp;944 innbyggere (2023) og administrasjonssenteret ligger i Assens.

Kommunen er en sammenslåing av Assens kommune (1970–2006), Glamsbjerg kommune, Haarby kommune, Tommerup kommune, Vissenbjerg kommune og Aarup kommune.

Den gamle kommunen i Fyns amt (1970–2006) hadde et areal på 139,45 km² og en befolkning i 2004 som talte 10&nbsp;815 innbyggere.

## Politikk
Den nye kommunalbestyrelsen (kommunestyret) ble valgt 15. november 2005. Borgermester fra og med 1. januar 2007 ble den avtroppende Tommerup-borgermesteren Finn Viberg Brunse fra Socialdemokratiet, som overtok etter forgjengeren Truels Schultz fra Assens. Brunse satt som borgermester til 2014, da Søren Steen Andersen fra Venstre tok over.

### Borgermestre
* Søren Steen Andersen (V) 2014–
* Finn Viberg Brunse (S) 2007–2013

### Kommunalrådet

## Noter



## Referanser
 

 



## Eksterne lenker
*
Agurk

**Agurk** (også kalt **slangeagurk**) er en spiselig grønnsak (botanisk sett en frukt, i forbindelse med matlaging ansett som en grønnsak) som vokser på planten *Cucumis sativus*.  Agurker er normalt grønne, omkring 30&nbsp;cm lange og 4&nbsp;cm i diameter. Agurkplanten, som tilhører gresskarfamilien, har gule blomster og store, håndlappede blader.

Agurk er en gammel kulturplante, og ble dyrket i India for hele 3000 år siden.  Agurken kom til Norge i 1660. Agurk dyrkes i dag ofte i vannkultur, med røttene i en næringsoppløsning i flytende form.

Agurk består hovedsakelig av vann (96–97 %), og energiinnholdet er derfor svært lavt (14 kcal (59 kJ) pr. 100 g). Agurk inneholder små mengder C-vitamin.

## Agurklovgivning
Agurkens krumning ble regulert i dansk landbrukslovgivning allerede i 1927. Lovgivningen ble i 1988 oversatt vedtatt som en del av EUs felles landbrukslovgivning i det såkalte Agurkdirektivet. Dette direktivet ble satt ut av kraft den 1. juli 2009.

## Bruk og oppbevaring
Agurk brukes ofte i rå salater, på brødskiven, til ost eller med fyll. Sylteagurk lages også av agurk. Til dette finnes også mini-agurk. Agurken holder seg best ved 10-14 grader i plast, og helst ikke sammen med tomater.

## Referanser


## Eksterne lenker
* 
*
Ivar Morten Normark

**Ivar Morten Normark** (født 1963) er en norsk fotballtrener og tidligere fotballspiller.

Som fotballspiller var Normark en hodesterk spiss med fortid fra moderklubben Mjølner samt Brann og Bodø/Glimt. Normark har også vært proffspiller i Frankrike. Sesongen 1993 kan kanskje anses som toppen av Normarks karriere som spiller, da vant han serie-sølv og cup-gull med Bodø/Glimt.

Han er opprinnelig utdannet lærer fra Høgskolen i Bodø. Han begynte trenerkarrieren for Bodøklubben Gevir Bodø i 1996, før han overtok Alta IF i 1998. Normark ble trener for Aalesund i 2000. Her ble det to opprykk til Eliteserien og to nedrykk fra Eliteserien, og han mistet jobben etter at laget rykket ned fra eliteserien etter 2005-sesongen.

Fra 2. desember 2005 til 26. juli 2006 var han trener for eliteserielaget Tromsø. Han mistet jobben etter en rekke dårlige resultater og protester fra supporterne, laget hadde til da bare scoret to ganger på hjemmebane. I 2008 overtok han som trener for 2.-divisjonsklubben Mjølner i Narvik. Her var han i fem år, før han trakk seg etter nedrykket til 3. divisjon i 2012.

I mai 2018 ble han styreleder for Hødd.

## Referanser




## Eksterne lenker
*
Inger Ellen Nicolaisen

**Inger Ellen Sandåker Nicolaisen** (født 15. november 1958 i Misvær i Bodø kommune) er en norsk gründer som grunnla frisør-kjeden Nikita Hair i 1984. Hun eier Raise Gruppen Holding AS som består av Raise Gruppen, et av Europas største frisørkonsern.

Nicolaisen ble tildelt prisen «Kunsten å lede» i 2002, «Årets forretningskvinne» i 2002, «Årets entreprenør» i 2003 av Ernst & Young og Entrepreneurial Spirit 2004 av Global Business Forum. Hun er kjent fra den norske fjernsynsserien *[[Kandidaten (TV-serie)|Kandidaten]]* fra 2004, som var en norsk versjon av den amerikanske serien *[[The Apprentice]]*.

Hun ga ut boken *Drivkraft* på Damm Forlag i 2006.

## Utmerkelser og priser
* «Årets lærling», Nikita Hair Norway, 2014
* «Årets lærling», Nikita Hair Norway, 2013
* «Årets Frisør», Nikita Hair Norway, 2012
* «Årets Frisørkonsern», Nikita Hair Norway, 2012
* «Vinner Årets Frisørkonsern», Nikita Hair Norway, 2011
* «Salon Entrepreneur of the Year», Global Salon Business Award, Nikita Hair 2008
* «General Management», Global Salon Business Awards, Nikita Hair 2006
* «Salon Business of the Year», Nikita Hair, 2006
* «Entrepreneurial Spirit of the Year» Global Salon Business Awards, Nikita Hair 2004

## Referanser


## Eksterne lenker
*
Jens Paludan Heyerdahl

**Jens Paludan Heyerdahl** kan være:

*Jens Paludan Heyerdahl (politiker) – vararepresentant; møtte på Stortinget 1911 og 1912 
*Jens P. Heyerdahl (1910) (1910–2002) - norsk høyesterettsadvokat
*Jens P. Heyerdahl – sprangryttere og tidligere konsernsjef i konglomeratet Orkla ASA
Odd Kvaal Pedersen

**Odd Kvaal Pedersen** (født 9. februar 1935, død 16. mars 1990) var en norsk journalist, forfatter og oversetter. For sitt journalistiske arbeid ble han i 1986 tildelt institusjonen Fritt Ords pris Fritt Ords Honnør for «fremsynt og vidtfavnende publisistvirksomhet om den undertrykte befolkningen i Sør-Afrika og om u-landsproblemer».

Han debuterte som skjønnlitterær forfatter 45 år gammel i 1980 med romanen *Dobbel frukt*. I 1987 fikk han Kritikerprisen for dokumentarromanen *Narren og hans mester* om maleren Lars Hertervig.

## Bibliografi
* *Tam tam og transistor* &ndash; sakprosa (1964)
* *Mer enn brød. Utviklingsland og kristent ansvar* &ndash; sakprosa (1966)
* *Afrika i dag – og i morgen?* &ndash; sakprosa (1969)
* *Hvit samvittighet. Rapport om apartheid* &ndash; sakprosa (1971)
* *Dobbel frukt* &ndash; roman (1980)
* *Møtesteder* &ndash; roman (1981)
* *Onkel Tom er død. Perspektiv på det religiøse Afrika* &ndash; sakprosa (1982)
* *Guds Kaptein* &ndash; roman (1982)
* *Ildsjel : et portrett av [[Olav Hodne]]* &ndash; sakprosa (1984)
* *Gråstein og lengsel. Peilinger i Alfred Hauges tema og litterære landskap* &ndash; sakprosa (1985)
* *Sør-Afrika : Siste trekk. Apartheid som mentalitet og maktsystem* &ndash; sakprosa (1986)
* *Narren og hans mester* &ndash; roman (1987)

## Priser
* Fritt Ords Honnør 1986
* Kritikerprisen 1987, for *Narren og hans mester*

## Referanser
Jalalabad

**Jalalabad** (persisk: *Jalālābād*) er administrasjonssenteret i Nangarhar-provinsen i Afghanistan, 150 km øst for Kabul nær Khyber-passet. Befolkningen er på mellom 250 000 og 300 000. 

Jalalabad er i hovedsak befolket av pashtunfolk. Byen ligger nær grensen, der pashtuner tradisjonelt har hatt bosetninger på begge sider av grensen.

Mange i Jalalabad lider av psykiske problemer på grunn av år med krig og vold. De føler seg ofte engstelige eller redde. Noen har depresjon eller posttraumatisk stresslidelse (PTSD) på grunn av tap av familiemedlemmer eller hjem. Psykisk helsestøtte er begrenset, men noen har funnet hjelp gjennom terapi og rådgivning i lokalsamfunnet.

*Serj-ul-Emarat*, bostedet til Amir Habibullah og kong Amanullah Khan, ble ødelagt i 1929. Hagene har derimot fortsatt spor av fortiden. Mausoleet for begge herskerne er i en hage foran Seraj-ul-Emarat.

## Klima
Jalalabad har et tørt ørkenklima med svært varme somre og kalde vintrer.

## Referanser


## Eksterne lenker
*
Auskarnes landskapsvernområde

**Auskarnes landskapsvernområde** ligger i Alta kommune i Finnmark. Området ble opprettet i 1983 og er på 0,065 km². Landskapsvernområdet er opprettet på grunn av sin kvartærgeologi og sin israndavsetning som ble dannet for ca. 10000 år siden og som tilhører hovedtrinnet i isens tilbaketrekning i Finnmark.

## Bestemmelser i vernområdet

Alle inngrep som kan endre landskapets art eller karakter vesentlig er forbudt, som f.eks. uttak eller oppfylling av masse; framføring av veger, oppføring av kraftlinjer, hus eller andre anlegg samt henleggelse av avfall. Opplistingen er ikke utfyllende. Fylkesmannen avgjør i tvilstilfelle om et tiltak må anses å endre landskapets art eller karakter vesentlig.

### Bestemmelsene er ikke til hinder for
Gjennomføring av militær operativ virksomhet og tiltak i ambulanse-, politi-, brannvern-, sikrings-, oppsyns-, skjøtsels- og forvaltningsøyemed.

## Referanser


## Eksterne lenker
* Kart over vernområdet
Mazar-e Sharif

**Maz&#257;r-e Shar&#299;f**, også kjent som *Mazar-e-Sharif*, *Mazar-i Sharif*, *Mazar-i-Sharif* og *Mazari Sharif* (Persisk: &#1605;&#1586;&#1575;&#1585; &#1588;&#1585;&#1740;&#1601;), er en by nord i Afghanistan og er administrasjonssenteret i Balkh-provinsen. Byen ligger i distriktet Mazār-e Sharīf. Det dominerende språket i byen er dari.

Taliban erobret byen den 14. august 2021.

## Historie
Etter at Taliban tok kontroll over mesteparten av Afghanistan, forble Mazar-e Sharif et støttepunkt for motstandsgruppene i flere år. Mellom mai og juli 1997 prøvde Taliban å ta kontroll over byen, men mislyktes. De lyktes i å ta byen 8. august 1998, det har blitt rapportert at dette førte til et blodbad.

Nordalliansen og styrker fra USA erobret byen den 9. november 2001.

NATO hadde nærvær gjennom ISAF. Stabiliseringsstyrken PRT/Mazari Sharif hadde soldater fra Sverige og Finland og var utstasjonert på *[[Camp Northern Lights]]*, i det sørøstre hjørnet av byen. ISAF hadde et regionalt hovedkvarter (utafor byen) som styrte 5 stabiliseringsstyrker, av de 26 ISAF-stabiliseringsstyrkene i Afghanistan. På *[[Marmal-leiren|Camp Marmal]]*, utafor byen, lå *Regional Command North*. 

*[[Marmal-leiren|Nidaros-leiren]]* var i drift mellom 2006 og 2014 og hadde soldater fra Latvia og Norge stasjonert, under ledelse av en norsk ISAF-offiser. Denne militærleiren ligger innenfor *Camp Marmal*.
## Referanser


## Eksterne lenker
*
Brannsletta landskapsvernområde

**Brannsletta landskapsvernområde** ligger i Nesseby og Sør-Varanger kommuner i Finnmark. Området ble opprettet i 4. november 1983 og er på 19,2 km². Landskapsvernområdet er opprettet på grunn av sin kvartærgeologi, sitt isranddelta og eskere samt sine strandvoller.

## Referanser


## Eksterne lenker
*
Alexander I (pave)

*Den hellige* **Alexander I** (død ca. 3. mai 115 i Roma) var pave fra ca. 105 til sin død. Han skal, ifølge *[[Liber Pontificalis]]* ha vært fra Roma, og var en disippel av Plutark. 

Alexander skal ha vært den som innførte skikken med å velsigne hus med vievann, og han skal ha påbudt at hostier skal være av usyret brød. 

Tradisjonen hevder at han var martyr. En legende kjent fra slutten av det 5. århundre forteller at han ble halshugget ved Via Nomentana, nordøst for Romas sentrum. En grav som angivelig er hans, ble funnet i dette området i 1855. Relikviene hans sies å ha blitt overført til Freising i Bayern i 834. Ettersom hans angivelige martyrium ikke er omtalt i de tidligste krøniker, blir det nå antatt at det er en sammenblanding med en romersk martyr ved samme navn. En St. Alexander nevnes sammen med martyrene i Den romerske kanon og hadde det dreid seg om en pave er det grunn til å tro at han hadde vært nevnt sammen med pavene tidligere i kanonbønnen. 

## Referanser
Garsjøen landskapsvernområde

**Garsjøen landskapsvernområde** ligger i Sør-Varanger kommune i Finnmark. Området ble opprettet 4. november 1983 og er på 20,1 km². Landskapsvernområdet er opprettet på grunn av sin kvartærgeologi, sine endemorener  og terrasser samt sine eskere.

Området ligger sør for Garsjøen.

## Referanser


## Eksterne lenker
*
Sandfjorden landskapsvernområde

**Sandfjorden landskapsvernområde** ligger i Berlevåg kommune i Finnmark. Området ble opprettet i 1983 og er på 4,8 km² landareal og 0,6 km² sjøareal. Landskapsvernområdet er opprettet på grunn av sin kvartærgeologi, sine raskjegler, flygesand og polygonmark.

## Referanser
Ghazni

**Ghazni** er en by sentralt i Afghanistan, plassert på et platå på 2219 moh. Den ligger på veien mellom Kandahar og Kabul. Ghazni er administrasjonssenter i Ghazni-provinsen.

Under navnet *Ghazna* var den hovedstad for Ghaznavid-riket. Den var også en sentral by i Kusherriket.

Graver for mange diktere og forskere ligger i byen, f.eks. graven til Abu Rayhan Biruni.

Ghazni er også kjent for minareten som er fra det 12.århundre og er det overlevende elementet fra *Bahramshah*-moskeen. Sidene er dekorert med geometriske mønstre. De øverste delene av minareten er skadet eller ødelagt.

## Eksterne lenker
*
Nattverdsoblat

En **nattverdsoblat** eller et **nattverdsbrød**, i Den katolske kirken kalt **hostie** (fra latin *hostia*, «offerdyr, slaktoffer»), er en brødbit som brukes under nattverden, et takksigelsesrituale  i den katolske og protestantiske kirken innstiftet av Jesus som et minnemåltid kvelden før han ble korsfestet. Tradisjonelt skal dette brødet bakes kun med hvetemel og vann. I en del reformerte kirker anses ikke ingrediensene å ha noen betydning. 

Nattverdsbrødet er i den vestlige kirke normalt usyret brød, det vil si brød hvor det ikke har foregått noen hevingsprosess. Av praktiske årsaker bruker man normalt individuelt utstansede skiver, et par millimeter tykke, sirkelrunde og med en diameter på 2-3 centimeter. I enkelte kirker er det vanlig at presten bruker en større oblat under konsekrasjonen, helligelsen eller innvielsen av brød og vin som finner sted ved opplesning av innstiftelsesordene til nattverden. 

I de østlige kirker er det normalt å bruke syret brød; dette var et sentralt spørsmål under det store skisma 1054. Man bruker der også vanligvis et brød av mer konvensjonell form som brytes opp. I enkelte menigheter og kirker i de vestlige kirkene har det også blitt vanlig å bruke brød av konvensjonell form. Dette er da vanligvis usyret.

I Den katolske kirke anser man at brødet gjennomgår en total og permanent forvandling til Kristi legeme, og derfor blir konsekrerte hostier (innviede oblater) behandlet med stor respekt. De oppbevares normalt i et tabernakel, og kan også utstilles for tilbedelse. Innen luthersk teologi anser man også at brødet under nattverden blir Kristi kropp, men ikke på en slik måte at det ikke fortsatt også er brød. Med fokuset på nattverdshandlingen tar man normalt ikke vare på nattverdselementene etter handlingen, men de skal etter kirkens ordninger behandles respektfullt.

I Den norske kirke har alle nattverdsoblater blitt laget ved Diakonissehusets oblatbakeri siden 1888 og i 2023 ble det solgt 1,4 millioner oblater fra bakeriet.

## Se også
* Nattverd
* Nattverdsvin

## Referanser

## Eksterne lenker
*
Vassbotndalen landskapsvernområde

**Vassbotndalen landskapsvernområde** ligger i Alta kommune i Finnmark. Området ble opprettet i 1991 og er på 76,96 km². Landskapsvernområdet er opprettet da det er et vakkert dalføre med flott planteliv.

## Bestemmelser for vernområde
*''FOR 1991-10-25 nr 689'': Forskrift om Vassbotndalen landskapsvernområde

* Det er forbudt å gjøre inngrep som kan endre landskapets art eller karakter vesentlig, som for eksempel uttak eller oppfylling av masse, framføring av veger, regulering av vassdrag, oppføring av kraftlinjer, bygninger eller andre faste anlegg samt henleggelse av avfall. Opplistingen er ikke uttømmende. Fylkesmannen avgjør i tvilstilfeller om et tiltak må anses å endre landskapets karakter vesentlig.
* De to planteartene talvikvalmue (*Papaver lapponicum subsp. scandinavicum*) og snøstjerneblom (*Stellaria crassipes*) er fredet mot innsamling, skade og ødeleggelse av enhver art.

### Bestemmelsene er ikke til hinder for
* Gjennomføring av militær operativ virksomhet og tiltak i sikrings-, ambulanse-, politi-, brannvern-, skjøtsels- og forvaltningsøyemed.
* Bruk og nødvendig vedlikehold av eksisterende, lovlig oppsatte hytter, veger og andre anlegg.
* Oppføring av gjerder, når dette er nødvendig i forbindelse med reindrift eller jordbruk.
* Jordbruk i samsvar med driftsplan godkjent av forvaltningsmyndigheten.
* Vedhogst. 

### Forvaltningsmyndigheten kan gi tillatelse til
* Utbedring av eksisterende lovlig oppsatte hytter og oppføring av tilbygg og uthus i tilknytning til disse.
* Uttak av masser i forbindelse med vedlikehold av eksisterende vei.

## Referanser


## Eksterne lenker
* 
* Beskrivelse av området (pdf)
Stabbursdalen landskapsvernområde

**Stabbursdalen landskapsvernområde** ligger i Porsanger kommune i Finnmark, og grenser opp til Stabbursdalen nasjonalpark. Området ble opprettet i 2002 og er på 189,4 km². Landskapsvernområdet har plantelivsfredning og er opprettet på grunn av sin kvartærgeologi, sitt naturlandskap og sin furuskog.

## Referanser
Marco Cé

**Marco Cé** (født 8. juli 1925 i Izano, Cremona i Italia, død 12. mai 2014 i Venezia) var en av den katolske kirkes kardinaler, og var patriark av Venezia i årene 1978&ndash;2002.

## Liv og virke
### Bakgrunn
Marci Cé kom fra en beskjeden bondefamilie og fikk sin utdannelse ved seminaret i Crema og på gymnaset A. Verri i Lodi. Deretter studerte han ved Det pavelige universitet Gregoriana i Roma, hvor han tok doktorgraden i dogmatisk teologi, og Det pavelige Bibelinstitutt, hvor han tok lisensiatgraden i bibelstudier.

### Prest
Han ble presteviet i 1948, og ble tilknyttet presteseminaret i hjembispedømmet Crema som dosent og etter hvert som rektor. 

### Biskop
I 1970 ble han utnevnt til hjelpebiskop av Bologna, et verv han hadde til pave Paul VI i 1976 utnevnte ham til generalsekretær for den italienske bispekonferanse. 

### Patriark av Venezia
I desember 1978 utnevnt til patriark av Venezia av pave Johannes Paul II, som etterfølger til patriark Albino Luciani (Johannes Paul I i august-september i "trepaveåret" 1978). Dette var en av den nye pavens første utnevnelser. 

### Kardinal
I 1979 ble han kreert til kardinal, og vik den romerske kirke *[[San Marco (Roma)|San Marco]]* som tittelkirke. 

Han gikk av som patriark av Venezia den 5. januar 2002, 76 år gammel. Da pave Johannes Paul II døde den 2. april 2005 var han den eldste av de kardinaler som var over 80 år og som dermed kunne delta ved valg på ny pave senere samme måned.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Kardinal Giovanni Umberto Colombo (1902-1992) *1960
* Biskop Carlo Manziana (1902-1997) *1964
* Kardinal *Marco Cé* (1925-2014) *1970

## Referanser


## Eksterne lenker
* Fyldige kardinalsbiografier på norsk – katolsk.no
Bucher-Guyer

**Bucher-Guyer AG** er en sveitsisk industribedrift som produserer kjøretøyer og maskiner.  De er et underbruk av Bucher.

De produserte tidligere terrengkjøretøyet Duro, men solgte rettighetene til MOWAG i 2002.

## Resultatområder
### Bucher-Guyer AG Kommunalfahrzeuge
Dette resultatområdet produserer utstyr for gatefeing og snøfresing.  De holder til i Niederweningen i kantonen Zürich.  Modeller inkluderer CityCat, CitySpider og Rolba.  
 
### Bucher-Guyer AG Promec
Dette resultatområdet bygger industrimaskiner og setter opp løsninger for montering, sveising, ferdigstilling og logistikk.

### Bucher-Guyer AG Foodtech
Dette resultatområdet leverer maskiner og løsninger for separering av væsker og faste stoffer, filtrering, fremstilling av konsentrater og frystetørring.
 
### Bucher Landtechnik AG
Dette resultatområdet leverer landbruksmaskiner til det sveitsiske jordbruket.

#### Traktor typer

## Eksterne lenker
*  (fransk, engelsk, tysk)
* http://buchermaschinen.simplesite.com/442372859, oversikt på historiske landbruksmaskiner.
Johannes Willebrands

**Johannes Willebrands**  (1909–2006) var kardinal i den katolske kirke, erkebiskop av Utrecht og president for Det pavelige råd for kristen enhet.

## Liv og virke
### Bakgrunn
Johannes Willebrands var den eldste av ni barn av Herman og Afra (født Kok) Willebrands. Faren arbeidet som lønningssjef på et grønnsaksmarked, og en av hans brødre ble redemptorist og misjonær i Surinam.

### Prest
Willebrands studerte på presteseminaret i Warmond nær Leiden og ble presteviet 24. mai 1934, og studerte i Roma ved det pavelige universitet «Angelicum». Der tok han doktorgraden om John Henry Newman*.*

Han engasjerte seg sterkt i det gryende økumeniske arbeid i Den katolske kirke, og organiserte økumeniske kongresser i Nederland. I Vatikanet ble dette lagt merke til, og i 1960 ble han kalt dit av pave Johannes XXIII, som gjorde ham til sekretær for det nylig opprettede Sekretariatet for de kristnes enhet. Under annet vatikankonsil var han med på å forberede dokumentene som beskjeftiget seg med de kristnes enhet, religionsfrihet og relasjonene med de ikke-kristne religioner.

### Biskop, kardinal
Han ble utnevnt til titulærbiskop i 1964, og i 1969 ble han utnevnt av pave Paul VI til president for Sekretariatet for de kristnes enhet. I 1969 ble han kreert til kardinal, med Santi Cosma e Damiano som titteldiakonia. Senere ble han kardinalprest med *[[San Sebastiano fuori le mura|San]]* Sebastiano alle Catacombe som tittelkirke.

I 1975 ble han utnevnt til erkebiskop av Utrecht i Nederland, men beholdt sitt verv i Vatikanet.

Han gikk av som erkebiskop av Utrecht i 1983, men beholdt vervet i Vatikanet til 1989.

Da pave Johannes Paul II døde den 2. april 2005 var han det eldste medlem av kardinalskollegiet (95 år), og langt over stemmeberettiget alder ved pavevalg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal *Johannes Willebrands*

## Referanser


## Litteratur
* 

## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Beijing Automotive Import & Export Corporation

**Beijing Automotive Import & Export Corporation** (**BAIEC**) er et kinesisk selskap som produserer biler og deler, samt importerer og eksporterer kjøretøy. Selskapet ble stiftet i januar 1985, og eies av Beijing Automotive Industry Holding Co., Ltd, som er en av Kinas største bilprodusenter. Selskapet produserer over  biler i året, fordelt på SUVer, lette lastebiler og minibusser.

Selskapet gikk nylig inn i et samarbeid med *HK Dachang Trading Company*, som har resultert i stiftelsen av selskapet *Beijing Beiqi Zhongyun Automobile Trading Co. Ltd.*

## Modellprogram
I selskapets modellprogram finnes flere Jeep-modeller produsert på lisens (blant annet Cherokee og Grand Cherokee), samt en rekke egenutviklede modeller:

### Personbiler
* Mercedes Benz E300 (produsert på lisens)
* Hyundai Sonata (produsert på lisens)
* Hyundai Elantra (produsert på lisens)

### Lette nyttekjøretøy
* BJ2032SA: Liten pickup
* BJ2020SMZ og BJ2020ST: Terrengbiler

### Pickuper
* Conqueror
* Creator

### Lette lastebiler
* BJ1041 og BJ1045
* BJ1061 Series 3

### Minibusser
* BL36
* BE22
* 6701AK

## Referanser


## Eksterne lenker
*
American Austin Car Company

**American Austin Car Company** var en amerikansk produksjonsselskap med bånd til britiske Austin.  Selskapet ble stiftet i 1929, og produserte biler fra 1930 til 1934.  I 1934 begjærte selskapet seg konkurs.

Motorer og rammer ble importert fra britiske Austin. Karosserier ble produsert ved firmaet fabrikker i Detroit i Michigan og Butler i Pennsylvania.  I løpet av fire år produserte selskapet rett under 20&nbsp;000 biler. Mest kjent var Bantam, en av de første, kompakte bilene som ble masseprodusert i USA.  En annen var American Austin.

I 1935 kjøpte Roy Evans opp konkursboet og reorganiserte virksomheten under navnet American Bantam.  Produksjonen tok til igjen i 1937 og fortsatte ut 1941.  

De første prototyp-Jeepene ble laget av American Bantam.

## Eksterne lenker
* Side for entusiaster for merket (engelsk)
Margaretha, fru Ambler

**Margaretha av Sverige** (Margaretha Désirée Victoria; født 1934) er eldste søster av kong Carl XVI Gustaf av Sverige.

Hun ble født som *Hennes Kongelige Høyhet prinsesse Margaretha av Sverige*, og er datter av arveprins Gustav Adolf og prinsesse Sibylla av Sverige.

30. juni 1964 giftet hun seg med britiske John Kenneth Ambler på Gärdslösa på øya Öland. Hun fikk da tittelen *prinsesse Margaretha, fru Ambler*. John Ambler døde 31. mai 2008.

Prinsessen og ektemannen fikk tre barn:
* Sibylla Ambler (f. 1965)
* Edward Ambler (f. 1966)
* James Ambler (f. 1969)

Prinsesse Margaretha og John Ambler bodde fra hverandre i mange år, men ble aldri formelt skilt.

## Referanser


## Eksterne lenker
* An Online Gotha. Sweden
Tore Nordtun

**Tore Nordtun** (født 1949) er en norsk politiker (Ap). Han var innvalgt på Stortinget for Rogaland fra 1993 til 2013. Han var ordfører i Stavanger fra 1990 til 1993.

## Liv og virke
Nordtun er utdannet bilmekaniker. Fra 1977 arbeidet han ved Arbeidsformidlingen i Stavanger. Han ble innvalgt i Stavanger bystyre i 1979 og var varaordfører fra 1987 til 1989. Fra 1990 til 1993 var han ordfører i Stavanger. Han var medlem av Rogaland fylkesting fra 1986 til 1990.

Han er far til Kari Nessa Nordtun. 

## Stortingskomiteer
* 2009–13: medlem av utenriks- og forsvarskomiteen
* 2005–09: andre nestleder i energi- og miljøkomiteen
* 2005–09: varamedlem i valgkomiteen
* 2001–05: medlem i finanskomiteen
* 1997–2001: leder i energi- og miljøkomiteen fra 23. mars 2000
* 1997–2001: medlem i den utvidede utenrikskomiteen fra 22. mars 2000
* 1997–2001: medlem i finanskomiteen til 22. mars 2000
* 1997–2001: medlem i valgkomiteen
* 1993–97: medlem i finanskomiteen
* 1993–97: varamedlem i den utvidede utenrikskomiteen

## Referanser


## Eksterne lenker
* 
* 
*
Finn Martin Vallersnes

**Finn Martin Vallersnes** (født 27. desember 1945 i Haugesund) er en politiker som representerer Høyre. Han var ordfører i Haugesund fra 1995 til 2001 og stortingsrepresentant i to perioder, fra 2001 til 2009. 

Han var varaordfører i Haugesund fra 1995 til 2001 og var vararepresentant til Stortinget fra 1985 til 1993.. 

Vallersnes er utdannet lege (cand.med.) og spesialist i radiologi fra 1973.

## Stortingets presidentskap
* 2005–2009 1. varapresident i Lagtinget.
* 2001–2005 visesekretær i Odelstinget.

## Stortingskomiteer
* 2005–2009 medlem i Utenrikskomiteen
* 2001–2005 medlem i Utenrikskomiteen
* 2001–2005 medlem i Den utvidede utenrikskomiteen

## Referanser


## Eksterne lenker
* 
* Finn Vallersnes - Store norske leksikon
Dunøyane

**Dunøyane** er en gruppe små øyer på sørvestsiden av Sør-Spitsbergen, nord for Hornsund. De ligger sørvest i Wedel Jarlsberg Land, utenfor Hyttevika, Nottinghambukta og Dunøyhamna, atskilt ved Dunøysundet.

Øyene er regnet fra vest Nordre Dunøya, Store Dunøya, Fjørholmen, og lengre sør i Sunøysundet ligger de små Dunøyskjæra. Alle de nevnte øyene er en del av fuglereservatet, og inngår i Sør-Spitsbergen nasjonalpark, og utgjør samtidig Dunøyane fuglereservat med totalt ferdselsforbud i hekketiden.

Her ble det i den norske fangstperioden i mellomkrigstiden oppført en sommerhytte på den midtre av øyene, og den er kjent i skriftlige kilder allerede i 1914. Den ble oppført av dunsankere og nevnes av Arthur Oxaas i 1955. Allerede da Orvin besøkte stedet i 1936 var hytta helt utrast og ubeboelig. 

Rett inn for Dunøyane ligger Hyttevika hvor det var norsk hovedfangststasjon.

## Referanser


## Eksterne lenker
* Stedets oppslag i Stadnamn på Svalbard (med kart) - Norsk polarinstitutt.
* Gravfelt på Store Dunøya, beskrivelse i Riksantikvarens kulturminnesøk.
Hinlopenstretet

**Hinlopenstretet** er sundet mellom Spitsbergen og Nordaustlandet på Svalbard. Sundet er 167&nbsp;km langt og er 10&ndash;60&nbsp;km bredt.
Fra Nordishavet i nord er innløpet dannet av Hinlopenrenna som er inntil 300 meter dyp, mens selve stretet er inntil 150 meter dypt i nord og mindre enn 100 meter i sør. I sørøst munner det ut i Erik Eriksenstretet og Olgastretet.

Hinlopenstretet har en rekke fjorder, og Wahlenbergfjorden i Nordaustlandet er blant Svalbards største.  Regnet fra nord med klokken er de største fjordene Murchisonfjorden, Wahlenbergfjorden og Palanderbukta på Nordaustlandet, og Lomfjorden på Spitsbergen.  På begge sider munner isbreer mange steder helt ned i havet, ikke minst i sørvest og sørøst. Men store kyststrekninger er også isfrie.

I stredet ligger også en rekke mindre øyer, ikke minst de såkalte Vaigattøyene midt i stredet. De største øyene er, regnet fra nord:
*Nyströmøya, ca. 7 km²
*Wahlbergøya, ca. 46 km²
*Von Otterøya, ca. 20 km²
*Berggrenøya, ca. 0,6 km²
*Franzøya, ca. 2 km²
*Wilhelmøya, ca. 120 km²
*Bastianøyane, ca. 5 km²
*Rønnbeckøyane, ca. 0,2 km²

Andre mindre øyer og holmer er bl.a. Tommeløyane, Dolomittøyane, Gimleholmane og Vidarholmane.

Uten at det er bevist, har Hinlopenstretet antagelig fått sitt navn etter Tymen Jacobsz Hinlopen, en av lederne for det nederlandske handels- og hvalfangstselskapet Noordsche Compagnie i 1617.

## Referanser
 

## Eksterne lenker
* 
* Hinlopenstretet's dyreliv (engelsk)
* Hinlopenstretet's geologi og landskap (engelsk)
* Hinlopenstretet's historie (engelsk)
* Hinlopenstretet's vegetasjon (engelsk)
Ryke Yseøyane

**Ryke Yseøyane**, kalt *Rækisøyen* av lokale fangstfolk, er en isolert øygruppe beliggende 20&nbsp;km øst av Edgeøya på Svalbard. Den består av tre mindre øyer, som ikke ser ut til å ha egne navn. Den sydøstre og største har et areal på ca. 0,9&nbsp;km², den nordvestre ca. 0,7&nbsp;km² og den nordøstre ca. 0,15&nbsp;km², tilsammen ca. 1,75&nbsp;km².

Øygruppen ble oppdaget av den nederlandske hvalfangeren Ryke Yse i 1640-årene og fikk senere navn etter ham. Da Ryke Yse kom til øyene så han se et enormt antall hvalross og drepte mange hundre av dem. I tillegg til spekket fikk han med seg store mengder hvalrosstann, som var en stor rikdom på den tiden. Fartøyets eiere solgte varene til en meget høy pris.

Øyene ligger på 77°47′&nbsp;N til 77°49′&nbsp;N og 25°07′&nbsp;Ø til 25°09′&nbsp;Ø.

## Eksterne lenker
* 
* Virtuell tur av Ryke Yseøyane (med engelsk tekst).
Ted Turner

**Robert Edward «Ted» Turner III** (født 19. november 1938) er en amerikansk mediemogul og filantrop. Han er best kjent for å ha grunnlagt CNN og TCM, for å ha vært gift med Jane Fonda og for å ha donert 1 milliard dollar til FN. Han har fått en stjerne på Hollywood Walk of Fame.

## Referanser


## Eksterne lenker
* 
* 
* 
*